CELEX: 62016CN0075
Language: hu
Date: 2016-02-10 00:00:00
Title: C-75/16. sz. ügy: A Tribunale Ordinario di Verona (Olaszország) által 2016. február 10-én benyújtott előzetes döntéshozatal iránti kérelem – Livio Menini és Maria Antonia Rampanelli kontra Banco Popolare – Società Cooperativa

2.5.2016   
            
            
               HU
            
            
               Az Európai Unió Hivatalos Lapja
            
            
               C 156/24
            
         A Tribunale Ordinario di Verona (Olaszország) által 2016. február 10-én benyújtott előzetes döntéshozatal iránti kérelem – Livio Menini és Maria Antonia Rampanelli kontra Banco Popolare – Società Cooperativa
   (C-75/16. sz. ügy)
   (2016/C 156/33)
   Az eljárás nyelve: olasz
   
      A kérdést előterjesztő bíróság
   
   Tribunale Ordinario di Verona
   
      Az alapeljárás felei
   
   
      Felperesek: Livio Menini és Maria Antonia Rampanelli
   
      Alperes: Banco Popolare – Società Cooperativa
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni a 2013/11 irányelv (1) 3. cikke (2) bekezdésének, azt a részét, amely úgy rendelkezik, hogy ezen irányelv „nem érinti a 2008/52/EK irányelvet (2)”, hogy az nem érinti az egyes tagállamok azon lehetőségét, hogy kizárólag a 2013/11 irányelv hatálya alá nem tartozó, tehát a 2013/11 irányelv 2. cikkének (2) bekezdése szerinti tényállások, nevezetesen az adásvételi vagy szolgáltatási szerződésektől eltérő szerződésekből eredő szerződéses kötelezettségekkel kapcsolatos és a fogyasztókat nem érintő jogviták esetében írják elő a közvetítés kötelező igénybevételét?
            
         
               2)
            
            
               Úgy kell-e értelmezni a 2013/11 irányelv 1. cikkének […] azt a részét, amelyben az a fogyasztók számára azt a lehetőséget biztosítja, hogy a megfelelő alternatív vitarendezési fórumhoz panaszt nyújtsanak be a kereskedővel szemben, hogy e rendelkezéssel ellentétes az a nemzeti szabály, amely a 2013/11 irányelv 2. cikkének (1) bekezdése szerinti egyik jogvita tekintetében úgy írja elő a közvetítés igénybevételét, hogy az a fogyasztónak minősülő fél eljárást megindító irata elfogadhatóságának egyik feltétele, illetve, mindenesetre, azon nemzeti rendelkezés, amely az említett jogviták egyikére vonatkozó közvetítői eljárásban részt vevő fogyasztó számára kötelező jogi képviseletet és a vonatkozó költségek viselését, továbbá azt írja elő, hogy kizárólag alapos ok fennállása esetén maradhat távol a közvetítői eljárástól?
            
         
      (1)  A fogyasztói jogviták alternatív rendezéséről, valamint a 2006/2004/EK rendelet és a 2009/22/EK irányelv módosításáról szóló, 2013. május 21-i 2013/11/EU európai parlamenti és tanácsi irányelv (fogyasztói alternatív vitarendezési irányelv) (HL L 165., 63. o.)
   
      (2)  A polgári és kereskedelmi ügyekben végzett közvetítés egyes szempontjairól szóló, 2008. május 21-i 2008/52/EK európai parlamenti és tanácsi irányelv (HL L 136., 3. o.)